|  |
| --- |
| 30. SJEDNICA GRADSKOG VIJEĆA GRADA POŽEGETOČKA 21. DNEVNOG REDAPRIJEDLOG ODLUKEo sufinanciranju troškova smještaja djece s područja Grada Požege u Dječjem vrtiću „Bambi“ - Kaptol, Podružnica AlilovciPREDLAGATELJ: Gradonačelnik Grada PožegeIZVJESTITELJ: Gradonačelnik Grada Požege i/ili pročelnica Upravnog odjela za društvene djelatnostiRujan 2024. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 601-01/24-01/7

URBROJ: 2177-1-01/01-24-1

Požega, 6. rujna 2024.

GRADSKOM VIJEĆU GRADA POŽEGE

PREDMET: Prijedlog Odluke o sufinanciranju troškova smještaja djece s područja grada Požege u Dječjem vrtiću „Bambi“ - Kaptol, Podružnica Alilovci,

- dostavlja se

Na osnovi članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege broj: 9/13., 19/13., 5/14., 19/14., 7/18. - pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o sufinanciranju troškova smještaja djece s područja grada Požege u Dječjem vrtiću „Bambi“ - Kaptol, Podružnica Alilovci.

 Pravna osnova za ovaj Prijedlog Odluke je u članku 35. stavku 1. točki 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članku 48. i 49. stavka 1. Zakona o predškolskom odgoju i obrazovanju (Narodne novine, broj: 10/97., 107/07., 94/13., 98/19. 57/22. i 101/23.), te članku 39. stavku 1. podstavku 3. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

dr.sc. Željko Glavić, v.r.

U PRIVITKU:

1. Zaključak Gradonačelnika Grada Požege
2. Prijedlog Odluke o sufinanciranju troškova smještaja djece s područja grada Požege u Dječjem vrtiću „Bambi“ – Kaptol, Podružnica Alilovci



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 601-01/24-01/7

URBROJ: 2177-1-01/01-24-2

Požega, 6. rujna 2024.

Na temelju članka 44. stavka 1. i članka 48. stavka 1. točke 1. Zakona o Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 6. rujna 2024. godine, donosi sljedeći

Z A K L J U Č A K

I.

Utvrđuje se Prijedlog Odluke o sufinanciranju troškova smještaja djece s područja grada Požege u Dječjem vrtiću „Bambi“ - Kaptol, Podružnica Alilovci.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 601-01/24-01/7

URBROJ: 2177-1-02/01-24-2

Požega, \_\_. rujna 2024.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 48. i 49. stavka 1. Zakona o predškolskom odgoju i obrazovanju (Narodne novine, broj: 10/97., 107/07., 94/13., 98/19. 57/22. i 101/23.), te članka 39. stavka 1. podstavka 3. Statuta Grada Požege (Službene novine Grada Požege, broj: 2/21., 11/22), Gradsko vijeće Grada Požege, na svojoj 30. sjednici, održanoj \_\_. rujna 2024. godine, donosi

O D L U K U

o sufinanciranju troškova smještaja djece s područja grada Požege

u Dječjem vrtiću „Bambi“ Kaptol, Podružnica Alilovci

Članak 1.

Ovom Odlukom o sufinanciranju troškova smještaja djece s područja grada Požege u Dječjem vrtiću „Bambi“ Kaptol, Podružnica Alilovci (u nastavku teksta: Odluka), Grad Požega će sufinancirati dio troškova ekonomske cijene programa predškolskog odgoja Dječjeg vrtića „Bambi“ - Kaptol, Podružnica Alilovci (u nastavku teksta: Dječji vrtić „Bambi“), određene Odlukom o ekonomskoj cijeni programa predškolskog odgoja i sudjelovanja roditelja u cijeni za Dječji vrtić „Bambi“ - Kaptol, u vlasništvu Općine Kaptol, KLASA: 024-03/24-02/91, URBROJ: 2177-5-2-24-1 od 19. kolovoza 2024. godine.

Članak 2.

Odredbe ove Odluke se odnose na oba roditelja koja stanuju u kućanstvu s djetetom, odnosno na samohranog roditelja i roditelja u jednoroditeljskoj obitelji te se primjenjuju na odgovarajući način na skrbnike i udomitelje (u nastavku teksta: roditelj - korisnik usluge) koji zbog nedostatka smještajnih kapaciteta nisu bili u mogućnosti upisati dijete u Dječji vrtić Požega.

Članak 3.

(1) Iznos sufinanciranja iznosi 140,00 eura po djetetu.

 (2) Sufinanciranje će se izvršavati izravno Dječjem vrtiću „Bambi“ na temelju prijava roditelja - korisnika usluge čija djeca pohađaju redoviti cjelodnevni vrtićki program ili redoviti cjelodnevni jaslički program Dječjeg vrtića „Bambi“.

(3) Uz prijavu, roditelji - korisnici usluge čija djeca pohađaju Dječji vrtić „Bambi“, Upravnom odjelu za društvene djelatnost Grada Požege dužni su dostaviti dokaze iz kojih će biti razvidno da su njihova djeca upisana u jedan od programa iz stavka 2. ovoga članka, da svi imaju prebivalište na području grada Požege, ugovor o korištenju s Dječjim vrtićem „Bambi“, te račun ili drugi dokument iz kojega je vidljiva cijena usluge.

Članak 4.

Ova Odluka primjenjuje se od početka pedagoške godine 2024./2025., a primjenjivati će se sve dok Dječji vrtić Požega ne otvori nove smještajne kapacitete na dvije lokacije na kojima se trenutno izvode radovi na izgradnji i opremanju prostora za smještaj predškolske djece.

Članak 5.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o sufinanciranju troškova smještaja djece s područja Grada Požege u Dječjem vrtiću „Bambi“ - Kaptol, Podružnica Alilovci

Pravna osnova za ovaj Prijedlog Odluke je u odredbi:

1) članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) kojim su propisane ovlasti predstavničkog tijela

2) članka 48. i 49. Zakona o predškolskom odgoju i obrazovanju (Narodne novine, broj: 10/97., 107/07., 94/13., 98/19. 57/22. i 101/23.) (u nastavku teksta: Zakona o predškolskom odgoju i obrazovanju)

3) članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.)

Predstavničko tijelo jedinice lokalne samouprave donosi odluke i druge akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave, a time i poslove koji se odnose na brigu o djeci, odgoj i obrazovanje.

Člankom 48. stavkom 4. Zakona o predškolskom odgoju i obrazovanju propisano je da dječji vrtić koji je osnovala jedinica lokalne i područne (regionalne) samouprave naplaćuje svoje usluge od roditelja - korisnika usluga, sukladno mjerilima koje utvrđuje predstavničko tijelo te jedinice.

Člankom 49. Zakona o predškolskom odgoju i obrazovanju propisano je da mjerila za osiguravanje sredstava za zadovoljavanje javnih potreba u djelatnosti predškolskog odgoja na području jedinice lokalne i područne (regionalne) samouprave utvrđuje predstavničko tijelo županije, odnosno Grada Zagreba, a da su jedinice lokalne i područne (regionalne) samouprave dužne za predškolski odgoj izdvojiti najmanje onoliko sredstava koliko svojim mjerilima utvrdi predstavničko tijelo županije, odnosno Grada Zagreba.

Odlukom o ekonomskoj cijeni programa predškolskog odgoja i sudjelovanja roditelja u cijeni za Dječji vrtić „Bambi“ - Kaptol u vlasništvu Općine Kaptol, KLASA: 024-03/24-02/91, URBROJ: 2177-5-2-24-1 od 19. kolovoza 2024. godine, propisane su cijene redovitog cjelodnevnog vrtićkog programa u iznosu od 413,00 eura, odnosno redovitog cjelodnevnog jasličkog programa u iznosu od 440,00 eura.

Razlog za donošenje ove Odluke je u znatnom poskupljenju cijene smještaja u odnosu na proteklu pedagošku godinu, a imajući u vidu činjenicu da su u Dječji vrtić „Bambi“ - Kaptol, Podružnica Alilovci upisana i djeca s područja grada Požege. Ovim prijedlogom Odluke određeno je sufinanciranje smještaja djeci s područja grada Požege, roditelja - korisnika usluge s područja Grada Požege, u iznosu od 140,00 eura (po djetetu). S obzirom na navedeno, na taj način bi se roditelji-korisnici usluge zaštitili od poskupljenja, a jednako tako izbjeglo bi se stavljanje tih roditelja - korisnika u bitno nepovoljniji položaj u odnosu na roditelje - korisnike usluge čija su djeca upisana u vrtiće na području grada Požege.